open-index/open-wikipedia-markdown huggingface dataset:
ยุน ชัน-ย็อง

**ยุน ชัน-ย็อง** ( เกิด 25 เมษายน พ.ศ. 2544) เป็นนักแสดงชายชาวเกาหลีใต้ เขาเริ่มต้นอาชีพนักแสดงเด็ก และได้รับการยอมรับมากขึ้นสำหรับรูปลักษณ์ของเขาในซีรีส์ของเน็ตฟลิกซ์เรื่อง *[[มัธยมซอมบี้]]* ปี พ.ศ. 2565

## ผลงาน

### ภาพยนตร์

### ละครโทรทัศน์

### เว็บซีรีส์

## อ้างอิง


## แหล่งข้อมูลอื่นๆ

* 

หมวดหมู่:บุคคลที่เกิดในปี พ.ศ. 2544
หมวดหมู่:บุคคลที่ยังมีชีวิตอยู่
หมวดหมู่:นักแสดงชายชาวเกาหลีใต้
หมวดหมู่:นักแสดงละครโทรทัศน์ชายชาวเกาหลีใต้
ลิลเบบี

**ดอมีนิก อาร์มานี โจนส์** (; เกิด 3 ธันวาคม ค.ศ. 1994) หรือชื่อในวงการคือ **ลิลเบบี** (Lil Baby) เป็นแร็ปเปอร์ชาวอเมริกัน เขาก้าวสู่กระแสนิยมหลักเมื่อปี 2017 หลังจากปล่อยมิกซ์เทปชุด *เพอร์เฟ็กต์ทิมมิง*

สตูดิโออัลบั้มแรกของลิลเบบี ชุด *[[ฮาร์ดเดอร์แดนเอเวอร์]]* (2018) ได้รับการรับรองระดับทองคำขาวจากสมาคมผู้ประกอบกิจการเพลงของสหรัฐอเมริกา (RIAA) เพลงในอัลบั้ม "เอสอินดีด" (กับเดรก) ขึ้นอันดับที่หกบน''บิลบอร์ด'' ฮอต 100 เขายังออกมิกซ์เทปตามมาอีกสองชุดในปี 2018 ได้แก่ *[[ดริปฮาร์ดเดอร์]]* และ *[[สตรีตกอสซิป]]* มีเพลงที่ประสบความสำเร็จอย่าง "ดริปทูฮาร์ด" (กับกันนา) ขึ้นอันดับที่สี่บน*บิลบอร์ด* ฮอต 100 อัลบั้มหลังยังขึ้นอันดับที่สองบน''บิลบอร์ด'' 200 สตูดิโออัลบั้มชุดที่สอง *[[มายเทิร์น]]* ขึ้นถึงอันดับที่หนึ่งบน*บิลบอร์ด* 200 และได้รับการรับรองระดับทองคำขาวอีกสามครั้งจากอาร์ไอเอเอ เพลง "วีเพด" (กับ 42 ดักก์) ติดอันดับสิบบนฮอต 100 ในเดือนมิถุนายน 2020 เขาออกซิงเกิล "เดอะบิกเกอร์พิกเจอร์" ขึ้นอันดับสามบนฮอต 100 กลายเป็นอันดับที่สูงที่สุดของเขาบนชาร์ตนี้ ในปี 2021 ลิลเบบีและลิลเดิร์ก แร็ปเปอร์จากชิคาโก ได้ออกอัลบั้มร่วมมือ ชุด *[[เดอะวอยซ์ออฟเดอะฮีโรส์]]* กลายเป็นอัลบั้มที่สองของเขาที่ติดอันดับหนึ่งบน*บิลบอร์ด* 200

ตลอดอาชีพของเขา ลิลเบบีได้เสนอเข้าชิงรางวัลแกรมมีสามครั้ง อเมริกันมิวสิกอะวอดส์ และเอ็มทีวีวิดีโอมิวสิกอะวอดส์อย่างละสองครั้ง และเบตอะวอดส์อีกเจ็ดครั้ง เขายังถูกขนานนามให้เป็น "ศิลปินแห่งปี" ที่งานแอปเปิลมิวสิกอะวอดส์ 2020

## อ้างอิง

## แหล่งข้อมูลอื่น
* 
* 

หมวดหมู่:บุคคลที่เกิดในปี พ.ศ. 2537
หมวดหมู่:บุคคลที่ยังมีชีวิตอยู่
หมวดหมู่:แร็ปเปอร์อเมริกัน
หมวดหมู่:ศิลปินสังกัดแคปิตอลเรเคิดส์
หมวดหมู่:ศิลปินสังกัดโมทาวน์เรเคิดส์
หมวดหมู่:แร็ปเปอร์ชาวอเมริกันในศตวรรษที่ 21
หมวดหมู่:แร็ปเปอร์ชายชาวอเมริกันเชื้อสายแอฟริกา
ภูมิหลังทางประวัติศาสตร์ของสงครามรัสเซีย-ยูเครน

ปัจจัยต่าง ๆ ทั้งทางสังคม วัฒนธรรม ชาติพันธุ์ และภาษาล้วนมีผลให้เกิดการก่อการกำเริบในภาคใต้และภาคตะวันออกของยูเครนซึ่งต่อมาปะทุเป็นสงครามรัสเซีย-ยูเครน ในฐานะผลสืบเนื่องจากการปฏิวัติแห่งศักดิ์ศรี (Revolution of Dignity) ที่เกิดขึ้นก่อนหน้า นับตั้งแต่ยูเครนได้รับเอกราชจากสหภาพโซเวียตในปี 1991 ความแตกแยกทั้งทางประวัติศาสตร์และวัฒนธรรม ประกอบกับโครงสร้างของรัฐที่อ่อนแอ ล้วนเป็นผลให้การสร้างอัตลักษณ์ร่วมของชาติยูเครนไม่เกิดขึ้น ในภาคตะวันออกและภาคใต้ของยูเครนใช้ภาษารัสเซียเป็นภาษาหลักแม้กระทั่งในหมู่ชาวยูเครนเองอันเป็นผลมาจากทั้งการทำให้กลายเป็นรัสเซียและการตั้งรกรากของกลุ่มชาติพันธุ์รัสเซียนับตั้งแต่ในสมัยจักรวรรดิรัสเซีย ประชากรในพื้นที่เป็นชาวไครเมียซึ่งเป็นกลุ่มชาติพันธุ์รัสเซียที่ตั้งรกรากในพื้นที่นับตั้งแต่การขับไล่ชาวตาตาร์ไครเมียโดยโจเซฟ สตาลิน ผู้นำโซเวียต หลังสิ้นสุดสงครามโลกครั้งที่สอง ลักษณะต่าง ๆ เหล่านี้แตกต่างสุดขั้วกับภาคตะวันตกและภาคกลางซึ่งในประวัติศาสตร์เคยอยู่ภายใต้ปกครองของจักรวรรดิต่าง ๆ ทั้งเครือจักรภพโปแลนด์–ลิทัวเนียและจักรวรรดิออสเตรีย ในพื้นที่นี้ อัตลักษณ์ทางชาติพันธุ์ ภาษา และความเป็นชาติอย่างยูเครนล้วนคงอยู่อย่างเหนียวแน่น

ความขัดแย้งระหว่างสองกลุ่มที่แตกต่างกันทั้งในทางประวัติศาสตร์และวัฒนธรรมได้ปะทุเป็นความขัดแย้งในทางการเมืองและสังคมภายหลังเหตุการณ์ยูโรไมดานซึ่งเริ่มขึ้นจากการที่วิกตอร์ ยานูกอวึช ประธานาธิบดียูเครน ปฏิเสธการลงนามในความตกลงสมาคมกับสหภาพยุโรปเมื่อวันที่ 21 พฤศจิกายน 2013 มีแรงสนับสนุนให้ยูเครนสร้างความสัมพันธ์ที่ใกล้ชิดกับสหภาพยุโรปอย่างมากในภาคกลางและภาคตะวันตก ในขณะที่ภาคใต้และภาคตะวันออกสนับสนุนให้กระชับความสัมพันธ์แน่นแฟ้นกับรัสเซีย ท้ายที่สุด ยานูกอวึชถูกบังคับให้ลาออกจากตำแหน่งในเดือนกุมภาพันธ์ 2014 ตามมาด้วยการประท้วงสนับสนุนรัสเซียในภาคใต้และภาคตะวันออกซึ่งให้ความสำคัญกับความผูกพันกับรัสเซียในทางประวัติศาสตร์ ภาษา และต่อต้านขบวนการยูโรไมดาน

## อ้างอิง

หมวดหมู่:ประวัติศาสตร์ยูเครน
หมวดหมู่:ความสัมพันธ์ระหว่างประเทศของประเทศรัสเซีย
วัดดอนพระเจ้า

**วัดดอนพระเจ้า** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลสำราญ อำเภอเมืองยโสธร จังหวัดยโสธร

วัดดอนพระเจ้าตั้งวัดเมื่อ พ.ศ. 2450 ได้รับพระราชทานวิสุงคามสีมาเมื่อวันที่ 18 ธันวาคม พ.ศ. 2544 ปัจจุบันมีพระครูธรรมวงศ์วิวัฒน์ (วัฒนะ) เป็นเจ้าอาวาส

อุโบสถของวัดดอนพระเจ้าปูด้วยรัตนชาตินิล มีความสวยและงดงาม ภายในวัดมีพิพิธภัณฑ์ทางศาสนา เป็นสถานที่เก็บรวบรวมสิ่งของที่เกี่ยวกับพระพุทธศาสนา โดยเฉพาะพระพุทธรูปปางต่าง ๆ จำนวนมาก ปูชนียวัตถุมีพระพุทธไสยาสน์เป็นพระพุทธรูปที่ทำด้วยปูนปั้นและบรรจุวัตถุมงคลหลายอย่างในองค์พระ และพระสังกัจจายน์ ทำด้วยปูนปั้น

## อ้างอิง

ดอนพระเจ้า
วัดผาณิตาราม

**วัดผาณิตาราม** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบางกรูด อำเภอบ้านโพธิ์ จังหวัดฉะเชิงเทรา ที่ดินที่ตั้งวัดมีเนื้อที่ 5 ไร่ 99 ตารางวา

วัดผาณิตารามตั้งวัดเมื่อ พ.ศ. 2447 ได้รับพระราชทานวิสุงคามสีมา เมื่อวันที่ 26 เมษายน 2523 พ.ศ. 2523 ที่ตั้งวัดตั้งอยู่ ฝั่งขวาของแม่น้ำบางปะกงตรงคุ้งน้ำ ซึ่งเดิมเรียกว่า *บ้านบางเฟื้อ* บริเวณที่ตั้งเดิมเป็นที่ดินของนายเสือ และนางปิ่น (ไม่ทราบนามสกุล) ผู้ริเริ่มสร้างวัดผาณิตาราม ได้แก่ นางผึ้ง วัฒนสินธุ์ และนางสาวพุ่ม พุ่มตระกูล  ได้เจรจาขอซื้อที่ดินเนื้อที่ 5 ไร่ 99 ตารางวา เป็นเงินจำนวน 3 ชั่ง (หรือ 240 บาท) นายเสือและนางปิ่น ได้ยินยอมขายที่ดิน

วัดผาณิตารามมีศาลาการเปรียญเป็นอาคารไม้สักเก่าแก่อายุกว่า 100 ปี และมีหอระฆังไม้ วัดผาณิตารามเป็นศูนย์พัฒนาจิตเฉลิมพระเกียรติ และเป็นสำนักปฏิบัติธรรมประจำจังหวัดฉะเชิงเทรา แห่งที่ 5 ทางวัดจัดอบรมวิปัสสนากรรมฐานสำหรับบุคคลทั่วไปและสำหรับเยาวชนเป็นประจำทุกปี โดยใช้หลักสูตรพัฒนาจิต เพื่อให้เกิดปัญญาและสันติสุขของคุณแม่ สิริ กรินชัย และได้รับการคัดเลือกให้เป็นวัดพัฒนาตัวอย่าง 

## รายนามเจ้าอาวาส
* พระอธิการสร้อย
* พระอธิการเย็น
* พระอธิการขาว
* พระอธิการเย็ก
* พระอธิการแดง 
* พระครูอนุกูลธรรมกิจ
* พระครูธรรมประยุต

## อ้างอิง

ผาณิตาราม
สงครามโตโยตา

**สงครามโตโยตา** (, ) หรือ **มหาสงครามโตโยตา** เป็นช่วงท้ายของความขัดแย้งชาด–ลิเบียที่เกิดขึ้นใน ค.ศ. 1987 สงครามสู้รบทางเหนือของชาดและพรมแดนชาด–ลิเบีย สงครามนี้ได้ชื่อมาจากรถกระบะโตโยต้า โดยเฉพาะโตโยต้า ไฮลักซ์และโตโยต้า แลนด์ครูเซอร์ที่ทหารชาดใช้ในการเคลื่อนพลและต่อสู้กับฝ่ายลิเบีย สงครามโตโยตาจบลงด้วยความพ่ายแพ้อย่างย่อยยับของลิเบีย ซึ่งแหล่งข้อมูลอเมริกันระบุว่าลิเบียเสียทหาร 7,500 คน คิดเป็นหนึ่งในสิบของกองทัพ และยุทโธปกรณ์เสียหายหรือถูกยึดเป็นมูลค่ากว่า 1.5 พันล้านดอลลาร์สหรัฐ ขณะที่ฝ่ายชาดเสียทหารเพียง 1,000 คน

สงครามโตโยตาเริ่มขึ้นเมื่อลิเบียยึดครองตอนเหนือของชาดใน ค.ศ. 1983 หลังมูอัมมาร์ กัดดาฟี ผู้นำลิเบียปฏิเสธไม่ยอมรับความชอบธรรมของฮิเซน ฮาเบร ประธานาธิบดีชาด ฝ่ายลิเบียได้รับการสนับสนุนทางทหารจากกลุ่มรัฐบาลเปลี่ยนผ่านแห่งชาติ (GUNT) ในการโค่นล้มฮาเบร แต่แผนการนี้ล้มเหลวเมื่อฝรั่งเศสเข้าแทรกแซงในปฏิบัติการมันตาและปฏิบัติการเอแปร์วีเยที่หยุดยั้งการรุกของลิเบียไว้ที่เหนือเส้นขนานที่ 16 องศาเหนือ ซึ่งเป็นพื้นที่แห้งแล้งและมีคนอาศัยอยู่น้อยของชาด

ค.ศ. 1986 กลุ่ม GUNT ขัดแย้งกับกัดดาฟี ทำให้ลิเบียเสียความชอบธรรมในการคงกำลังทหารในชาด ฮาเบรฉวยโอกาสนี้สั่งยกทัพข้ามเส้นขนานที่ 16 ในเดือนธันวาคม ภายในสามเดือน ฮาเบรที่ใช้ยุทธวิธีกองโจรและการสงครามตามแบบสามารถยึดพื้นที่ทางเหนือคืนจากลิเบียได้เกือบทั้งหมด ชาดกับลิเบียตกลงหยุดยิงในเดือนกันยายน ค.ศ. 1987 แต่ทั้งสองฝ่ายไม่สามารถตกลงเรื่องข้อพิพาทฉนวนเอาซู จนใน ค.ศ. 1994 ศาลยุติธรรมระหว่างประเทศตัดสินให้ฉนวนเอาซูเป็นของชาด

## อ้างอิง

## บรรณานุกรม
* 
* 
* 
* 
* 
* 
* 
* 
* 
* 
* Le pick up des guerilleros, La révolution Toyota en Libye (2011). Tristan Ranx. Fluctuat.net.

หมวดหมู่:สงครามเกี่ยวข้องกับชาด
หมวดหมู่:สงครามที่เกี่ยวข้องกับลิเบีย
หมวดหมู่:โตโยต้า
วัดโขงขาว

**วัดโขงขาว** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบ้านแหวน อำเภอหางดง จังหวัดเชียงใหม่

วัดโขงขาวมีความหมายว่า วัดที่มีซุ้มประตูสีขาวหรืออุโมงค์สีขาว ตั้งวัดเมื่อ พ.ศ. 1999 ได้รับพระราชทานวิสุงคามสีมาเมื่อ พ.ศ. 2525 เป็นวัดที่สร้างขึ้นสมัยพระนางจามเทวี กษัตริย์ผู้ครองเมืองหริภุญชัย และต่อมาในสมัยพระราชพรหมยาน (วีระ ถาวโร)  (หลวงพ่อฤๅษีลิงดำ) (วัดท่าซุง จังหวัดอุทัยธานี) ท่านทรงมีชีวิตอยู่ ท่านได้ทรงมาบูรณปฏิสังขรณ์และสร้างโบราณสถานต่าง ๆ ขึ้นมาใหม่หลายแห่งภายในวัดโขงขาว และถือเป็นวัดสาขาย่อยของวัดท่าซุง จังหวัดอุทัยธานี เดิมอุโบสถเก่ามีช่องขนาดเท่าตัวคนลอดลงไปสู่ถ้ำเล็ก ๆ ได้ ปากทางเข้าคล้ายทางเข้าอุโมงค์ทาสีขาวภายในอุโมงค์ ท่านเจ้าอาวาสพระครูปิยรัตน์ (หลวงพ่อบุญรัตน์ กันตจาโร) ได้บูรณะพระอุโบสถสร้างพระสถูป หรือ เจดีย์สีทองงดงามครอบไว้เหมือนเดิม 

เสนาสนะและสิ่งก่อสร้าง ได้แก่ วิหารพระราชพรมยานไพศาลภาวนานุสิฐเยาลักษณ์มิตรศรัทธา เป็นวิหารร่วมสมัย หลังคาทรงจั่วซ้อน 3 ชั้น เจดีย์ กุฏิพักสงฆ์ หอฉัน ศาลาพระราชพรหมยาน ศาลารายรอบพระอุโบสถ กำแพงวัดก่อสร้างด้วยศิลาแลง มีรูปปั้นสิงห์ที่ซุ้มประตู หน้าวิหารยังมีรูปปั้นมกรคายนาค ภายในวัดหารประดิษฐานพระประธานปางมารวิชัยทรงเครื่อง  ด้านหลังพระประธานเป็น ภาพเขียนพระธาตุประจำราศีต่าง ๆ ทั้ง 12 ราศี มีรูปปั้นเหมือนของหลวงพ่อปาน วัดบางนมโค และหลวงพ่อฤๅษีลิงดำ วัดท่าซุง

## อ้างอิง

โขงขาว
ทางด่วนฮันชิง

thumb|ทางด่วนฮันชิง สายวงแหวน ที่ชินาโนะบาชิ โอซากะ
thumb|ทางด่วนฮันชิงในโอซากะ
[thumb|ทางด่วนฮันชิง สายอิเกดะ ทะลุผ่านชั้น 5–7 ของ[Gate Tower Building|เกตทาวเวอร์บิลดิง]]

**ทางด่วนฮันชิง** () เป็นโครงข่ายทางด่วนที่มีความยาว  ในโอซากะ โคเบะ และเกียวโต ประเทศญี่ปุ่น ดำเนินการโดย บริษัท ทางด่วนฮันชิง จำกัด () เปิดให้บริการเมื่อปี 1962

บางส่วนของทางด่วนฮันชิง จุดที่อยู่ห่างจากสถานีฟูกาเอะไปทางตะวันออกประมาณ  ได้ถล่มลงมาในเหตุการณ์แผ่นดินไหวที่โคเบะเมื่อวันที่ 17 มกราคม 1995 ทางด่วนในส่วนดังกล่าวได้รับการก่อสร้างขึ้นใหม่ในปี 1996

บางส่วนของทางด่วนฮันชิงในโอซากะปรากฏในวิดีโอเกม *[[Tokyo Xtreme Racer 3]]* และ *[[Wangan Midnight#Video games|Wangan Midnight Maximum Tune]]* ตั้งแต่ภาค 3 เป็นต้นไป

## เส้นทาง
* 20px 1 - สายวงแหวน (โอซากะกลาง)
* 20px 2 - สายโยโดงาวะ-ซางัง (ฮกโกะ-คิตะ – ยูนิเวอร์แซลสตูดิโอส์เจแปน)
* 20px 3 - สายโคเบะ (นิชิ-นางาโฮริ – อามางาซากิ – นิชิโนมิยะ – โคเบะ)
* 20px 4 - สายเลียบอ่าว (โอซากะโก – ริงกูทาวน์, ท่าอากาศยานคันไซ)
* 20px 5 - สายเลียบอ่าว (โอซากะโก – เกาะรกโก)
* 20px 6 - สายยามาโตงาวะ (ซาไก – มัตสึบาระ)
* 20px 7 - สายคิตะ-โคเบะ (อิงาวาดานิ – ชิรากาวะ – มิโนตานิ – อาริมะ – นิชิโนมิยะ-ยามางูจิ)
* 20px 11 - สายอิเกดะ (อูเมดะ – โทโยนากะ – ท่าอากาศยานคันไซ – คาวานิชิ – อิเกดะ) 
* 20px 12 - สายโมริงูจิ (คิตาฮามะ – โมริงูจิ)
* 20px 13 - สายฮิงาชิ-โอซากะ (โอซากะกลาง – ฮิงาชิโอซากะ)
* 20px 14 - สายมัตสึบาระ (นัมบะ – ฮิราโนะ – มัตสึบาระ)
* 20px 15 - สายซาไก (ซูมิโยชิ – ซูมิโนเอะ – ซาไก)
* 20px 16 - สายโอซากะโก (นิชิ-นางาโฮริ – โอซากะโก)
* 20px 17 - สายนิชิ-โอซากะ (เบ็นเต็นโจ – ซูมิโยชิ)
* 20px 31 - สายโคเบะ-ยามาเตะ (โคเบะ – ชิรากาวะ)
* 20px 32 - อุโมงค์ชิง-โคเบะ (ทางหลวงแผ่นดินหมายเลข 2 – มิโนตานิ)

### เส้นทางในอดีต
* 20px 8 - สายเกียวโต (ฟูชิมิ – ยามาชินะ) (โอนให้กับบริษัททางด่วนญี่ปุ่นตะวันตก และเทศบาลนครเกียวโต)

## อ้างอิง

## แหล่งข้อมูลอื่น
* 
*  


ฮันชิง
หมวดหมู่:ถนนในจังหวัดเฮียวโงะ
หมวดหมู่:ถนนในจังหวัดเกียวโต
หมวดหมู่:ถนนในจังหวัดโอซากะ
ประธานาธิบดีเบลารุส

**ประธานาธิบดีเบลารุส** หรือ **ประธานาธิบดีแห่งสาธารณรัฐเบลารุส** เป็นประมุขแห่งรัฐ ผู้บัญชาการทหารบกและหัวหน้ารัฐบาลโดยพฤตินัย ประธานาธิบดีมีวาระ 5 ปี แต่เนื่องจากการลงประชามติในปี 2539 การเลือกตั้งที่จะเกิดขึ้นในปี 2542 ถูกเลื่อนไปเป็นปี 2544 ภายใต้รัฐธรรมนูญเบลารุสปี 2537 ประธานาธิบดีสามารถดำรงตำแหน่งได้เพียง 2 วาระเท่านั้น แต่ในปี 2547 เกิดการเปลี่ยนแปลงให้ไม่กำจัดวาระ ซึ่งในการเลือกตั้งปี 2537 2544 2549 2553 2558 และ 2563 มีเพียงประธานาธิบดีคนเดียวเท่านั้นที่ดำรงตำแหน่งคือ อาเลียกซันดร์ ลูกาแชนกา

## รายชื่อ

## อ้างอิง

หมวดหมู่:ประธานาธิบดีเบลารุส
หมวดหมู่:รายชื่อประธานาธิบดี
หมวดหมู่:รัฐบาลเบลารุส
กุงแน

**กุงแน** () เป็นเมืองหลวงของอาณาจักรโคกูรยอของเกาหลีโบราณ ซึ่งตั้งอยู่ในแมนจูเรียและคาบสมุทรเกาหลี ป้อมปราการชั้นนอกมีความยาวทั้งสิ้น 2886 เมตร ตั้งอยู่ในเมืองจี่อัน มณฑลจี๋หลิน ทางตะวันออกเฉียงเหนือของจีน เนื่องจากมีความสำคัญทางประวัติศาสตร์และสถาปัตยกรรมที่โดดเด่น กุงแนจึงถูกกำหนดให้เป็นมรดกโลกโดยองค์การยูเนสโกในปี ค.ศ. 2004 เป็นส่วนหนึ่งของแหล่งมรดกโลกเมืองหลวงและสุสานของอาณาจักรโคกูรยอโบราณร่วมกับเมืองภูเขาฮวันโดและเมืองอนยอซานที่อยู่ใกล้เคียง ในภาคตะวันออกเฉียงเหนือของจีนในปัจจุบัน

## ประวัติศาสตร์
กุงแนได้รับเลือกให้เป็นเมืองหลวงโดย พระเจ้ายูรีแห่งโคกูรยอ ในช่วงเดือนที่ 10 ของปี ค.ศ. 3 เมืองนี้ถูกปล้นสะดมหลายครั้งจนกระทั่งกษัตริย์องค์ที่ 19 พระเจ้าควังแกโทมหาราชซึ่งขยายอาณาเขตของโคกูรยอออกไปอย่างมากและทำให้เมืองนี้เป็นที่น่าเกรงขามในเอเชียตะวันออกเฉียงเหนือ เมื่อพระเจ้าควังแกโทสวรรคตในปี ค.ศ. 413 พระราชโอรสของพระองค์พระเจ้าชังซูแห่งโคกูรยอได้สืบราชบัลลังก์และย้ายเมืองหลวงลงมายังเปียงยางในปี ค.ศ. 427

ก่อนการล่มสลายของอาณาจักรโคกูรยอทำให้เมืองกุงแนตกเป็นของพันธมิตรชิลลา-ถัง เมื่อขุนพล ย็อน นัม-แซ็ง บุตรชายของยอนแกโซมุนยอมจำนนในปี ค.ศ. 666  และอาณาจักรโคกูรยอล่มสลายในปี ค.ศ. 668 เมื่อกองทัพถังเข้ายึดเปียงยางและเข้าควบคุมตัวพระเจ้าโพจังแห่งโคกูรยอและ ย็อน นัม-ก็อน

## อ้างอิง

หมวดหมู่:เมืองโบราณ
หมวดหมู่:อาณาจักรโคกูรยอ
หมวดหมู่:เมืองหลวงเก่าของเกาหลี
หมวดหมู่:เมืองโบราณในประเทศจีน
อันนา ปัฟลอฟนาแห่งรัสเซีย

**อันนา ปัฟลอฟนาแห่งรัสเซีย** (; ;  - 1 มีนาคม ค.ศ. 1865) พระองค์เป็นสมเด็จพระราชินีแห่งเนเธอร์แลนด์ พระมเหสีในพระเจ้าวิลเลิมที่ 2 แห่งเนเธอร์แลนด์ และเป็นผู้รักชาติชาวรัสเซียที่รักษาขนบธรรมเนียมในพระราชสำนักที่เข้มงวดในเนเธอร์แลนด์ซึ่งพระองค์ไม่รู้สึกเหมือนอยู่ในวังและเป็นแกรนด์ดัชเชสแห่งรัสเซียมากกว่าราชินีดัตช์พระองค์ทรงไม่มีอิทธิพลทางการเมืองแต่มีความกระตือรื้อร้นในการกุศล

## ชีวิตวัยเยาว์
อันนา ปัพลอฟนา พระราชสมภพในปี 1795 ที่พระราชวังกัสตินา เป็นพระราชบุตรพระองค์ที่ 8 และพระราชธิดาพระองค์ที่ 6 ในจักรพรรดิพอลที่ 1 แห่งรัสเซียกับจักรพรรดินีมาเรีย เฟโอโดรอฟนา (ประสูติ โซฟี โดโรเทอาแห่งเวือร์ทเทิมแบร์ค) พระองค์มีพระยศเดิมว่า **แกรนด์ดัชเชสอันนา ปัฟลอฟนาแห่งรัสเซีย** พระราชบิดาได้ขึ้นครองราชย์เป็นจักรพรรดิในปี ค.ศ. 1796 และถูกถอดจากราชบัลลังก์และถูกลอบปลงพระชนม์ในปี ค.ศ. 1801 เมื่อพระชนมายุ 6 ขวบ อะเล็คซันดร์ พระเชษฐาของพระองค์ได้ขึ้นครองราชย์

พระองค์ได้รับการเลี้ยงดูจากพระราชมารดาที่ซาร์สโกเย เซลโลกับพระอนุชาของพระองค์คือ นิโคลัสกับมิคาอิล ได้รับการฝึกสอนโดยลูอีเซอ เด ไซบอร์ก ชาวสวิส และได้รับการศึกษาอย่างกว้างขวาง รวมถึงภาษาต่างประเทศ (ฝรั่งเศส เยอรมัน และรัสเซีย) และคณิตศาสตร์ พระองค์ทรงมีพระปรีชาสามารถด้านหัตถกรรมและการวาดภาพ

พระองค์มีความสัมพันธ์ใกล้ชิดกับพระเชษฐาของพระองค์ จักรพรรดิอะเล็คซันดร์ แต่ใกล้ชิดกับพระราชมารดาและพระอนุชาทั้งสองพระองค์มากที่สุด จักรพรรดินิโคลัสและมิคาอิลในอนาคต ซึ่งพระองค์ต้องติดต่อด้วยพระราชหัตถเลขาตลอดพระชนม์ชีพเมื่อเสด็จออกจากรัสเซีย หลังจากพระราชมารดาเสด็จสวรรคตในปี ค.ศ. 1828 พระองค์ก็ทรงพึ่งพากับนิโคลัสเป็นอย่างมาก ซึ่งตอบสนองด้วยความช่วยเหลือทุกอย่างเมื่อพระองค์ทรงขึ้นครองราชย์ในปี ค.ศ. 1825 มีความสัมพันธ์ที่ดีพอสมควรกับพระราชมารดา มาเรีย แต่ความสัมพันธ์ระหว่างอันนากับเยกาเจรีนา พระเชษฐภคินีของพระองค์ไม่เคยดีเลย

ในปี ค.ศ. 1809 จักรพรรดินโปเลียนที่ 1 แห่งฝรั่งเศส ทรงขออภิเษกสมรสกับอันนาหลังจากล้มเหลวในการรักษาความปลอดภัยให้กับเยกาเจรีนาเป็นเจ้าสาวที่มีศักยภาพ พระราชมารดาของพระองค์ทรงชะลอคำตอบของพระองค์นานพอที่จะทำให้นโปเลียนหมดความสนใจและอภิเษกสมรสกับอาร์ชดัชเชสมารี หลุยส์พระราชธิดาพระชันษา 18 ปีของจักรพรรดิออสเตรีย ในปี ค.ศ. 1810 ต่อมาพระองค์ได้รับคำแนะนำ ให้อภิเษกสมรสกับดยุกแห่งแบร์รีหรือดยุกแห่งแคชเรนซ์

## การอภิเษกสมรสและพระราชบุตร
thumb|200px|อันนา ปัฟลอฟนาแห่งรัสเซีย ระหว่าง ค.ศ. 1824 ถึง ค.ศ. 1825
เมื่อวันที่ 14 กุมภาพันธ์ ค.ศ. 1816 ที่อาสนวิหารซาเปลของพระราชวังฤดูหนาว ในเซนต์ปีเตอส์เบิร์ก พระองค์ทรงอภิเษกสมรสกับเจ้าชายแห่งออเรนจ์ ซึ่งต่อมาเป็นพระเจ้าวิลเลิมที่ 2 แห่งเนเธอร์แลนด์ โดยมีพระราชบุตร 5 พระองค์ คือ
# พระเจ้าวิลเลิมที่ 3 แห่งเนเธอร์แลนด์
# เจ้าชายอเล็กซานเดอร์แห่งเนเธอร์แลนด์
# เจ้าชายเฮนรีแห่งเนเธอร์แลนด์ (ค.ศ. 1820–1879)
# เจ้าชายเออร์เนต แคชเมียร์แห่งเนเธอร์แลนด์
# เจ้าหญิงโซฟีแห่งเนเธอร์แลนด์

## อ้างอิง

* inghist.nl

หมวดหมู่:แกรนด์ดัชเชสแห่งรัสเซีย
หมวดหมู่:เจ้าหญิงแห่งออเรนจ์
หมวดหมู่:บุคคลจากเซนต์ปีเตอส์เบิร์ก
หมวดหมู่:ราชวงศ์ฮ็อลชไตน์-ก็อททอร์พ-โรมานอฟ
หมวดหมู่:ราชวงศ์ออเรนจ์-นัสเซา
หมวดหมู่:ราชินีแห่งเนเธอร์แลนด์
สภากาชาดยูเครน

**สภากาชาดยูเครน** () เป็นสมาคมเพื่อมนุษยธรรมและการกุศลที่ไม่แสวงหาผลกำไรของประเทศยูเครน ดำเนินการในการจัดการภัยพิบัติ สุขภาพและการดูแล บริการติดตาม กิจกรรมเยาวชน/อาสาสมัคร และการปกป้องศักดิ์ศรีความเป็นมนุษย์
## ประวัติในช่วงต้น
สภากาชาดยูเครนก่อตั้งขึ้นในวันที่ 18 เมษายน ค.ศ. 1918 ในกรุงเคียฟ ในฐานะสมาคมมนุษยธรรมอิสระของสาธารณรัฐประชาชนยูเครน ภารกิจเร่งด่วนของสมาคมคือการช่วยเหลือผู้ลี้ภัยและเชลยศึก การดูแลคนพิการ เด็กกำพร้า การต่อสู้กับความอดอยากและโรคระบาด การสนับสนุนและการจัดที่พักผู้ป่วย โรงพยาบาล และโรงอาหารสาธารณะ

ตั้งแต่ ค.ศ. 1920 เมื่อยูเครนถูกรวมเป็นส่วนหนึ่งของสหภาพโซเวียต และจนถึง  ค.ศ. 1991 สภากาชาดยูเครนได้ทำหน้าที่เป็นส่วนหนึ่งของสภากาชาดโซเวียต
## ในช่วงสงครามโลกครั้งที่สอง
เมื่อโครงสร้างของกองทัพผู้ก่อการกำเริบยูเครนรวมเป็นหนึ่งเดียวใน ค.ศ. 1943 สภากาชาดยูเครนได้ถูกก่อตั้งขึ้นใหม่โดยแยกมาจากสภากาชาดโซเวียต โดยในงานนี้ให้การดูแลทหารของกองทัพผู้ก่อการกำเริบยูเครนที่ป่วยและบาดเจ็บ ดึงดูดแพทย์ที่มีคุณสมบัติเหมาะสม เตรียมการจัดหาและการผลิตยา โรงพยาบาลใต้ดินที่มีอุปกรณ์ครบครัน และจัดชั้นเรียนสำหรับแพทย์และทหารใหม่ของกองทัพผู้ก่อการกำเริบยูเครนและเตรียมคู่มือทางการแพทย์พิเศษ
## บทบาทในปัจจุบัน
[thumb|อาสาสมัครทำการปฐมพยาบาลให้ผู้ประท้วงที่ได้รับบาดเจ็บในช่วง[ยูโรไมดาน]]

กฎหมายกาชาดผ่านความเห็นชอบจากรัฐสภายูเครนใน ค.ศ. 1999

ใน ค.ศ. 2001 สภากาชาดยูเครนมีผู้สนับสนุนและนักเคลื่อนไหวมากกว่า 6.3 ล้านคน องค์กรมีส่วนร่วมในโครงการด้านมนุษยธรรมมากกว่า 40 โครงการทั่วประเทศยูเครน ซึ่งส่วนใหญ่ได้รับทุนจากการบริจาคสาธารณะและความร่วมมือขององค์กร ตามการประเมินของตนเอง สมาคมให้บริการทุกปีแก่ผู้สูงอายุที่โดดเดี่ยวมากกว่า 105,000 คน ผู้พิการราว 23,000 คนในช่วงสงครามโลกครั้งที่สองและคนงานพิการ ทหารผ่านศึกมากกว่า 25,000 คน และผู้ใหญ่มากกว่า 8,000 คน พิการตั้งแต่ยังเด็ก นอกจากนี้ยังมีการให้ความช่วยเหลือเด็กกำพร้าและพิการด้วย

สภากาชาดยูเครน (ตั้งแต่ปี 1993) เป็นสมาชิกของขบวนกาชาดและเสี้ยววงเดือนแดงนานาชาติ

## อ้างอิง

## แหล่งข้อมูลอื่น
* Ukrainian Red Cross Society
หมวดหมู่:กาชาด
เดอะมิสเตริโอส์

**เดอะมิสเตริโอส์** (The Mysterios) เป็นแท็กทีมนักมวยปล้ำอาชีพชาวอเมริกันสังกัด ดับเบิลยูดับเบิลยูอี ประกอบด้วย เรย์ มิสเตริโอ และลูกชาย ดอมินิก มิสเตริโอ เป็นแชมป์ ดับเบิลยูดับเบิลยูอี สแมคดาวน์ แท็กทีม แชมเปียนชิป นอกจากนี้ยังเป็นพ่อลูกคู่แรกที่ได้แชมป์แท็กทีมใน ดับเบิลยูดับเบิลยูอี

## ผลงาน
****[[โปรเรสต์ลิงอิลลัสเตรเตด]]***
** Rookie of the Year (2020) – โดมินิก
***[[WWE]]**
**ดับเบิลยูดับเบิลยูอี สแมคดาวน์ แท็กทีม แชมเปียนชิป (1 time)
** Bumpy Award (1 time)
*** Tag Team of the Half-Year (2021)

## อ้างอิง

หมวดหมู่:กลุ่มนักมวยปล้ำของเวิลด์เรสต์ลิงเอ็นเตอร์เทนเมนต์
ซันตามารีอาดีกอลเลมัจโจ

**ซันตามารีอาดีกอลเลมัจโจ** () เป็นโบสถ์สร้างขึ้นในสมัยกลาง ตั้งอยู่ในลากวีลา ในอดีตเคยเป็นที่ตั้งของปาปัลจูบิลีของพระสันตะปาปาเซเลทีนที่ 5 ซึ่งร่างของท่านได้รับการฝังไว้ใต้โบสถ์ โบสถ์สร้างขึ้นตามสถาปัตยกรรมโรมาเนสก์และกอธิกแบบอาบรุซโซ 

ส่วนโดมของโบสถ์พังลงมาหลังจากเกิดแผ่นดินไหวปี 1461 ส่วนในเหตุแผ่นดินไหวปี 2009 ส่งผลให้ผนังกำแพงของโบสถ์พังลงมา

## อ้างอิง

*
* 
* 
* 
* 
* 
* 
* 
* 

หมวดหมู่:โบสถ์คริสต์ในประเทศอิตาลี
หมวดหมู่:สิ่งก่อสร้างในแคว้นอาบรุซโซ
หอศิลป์ภาพเหมือนแห่งชาติ (ลอนดอน)

**หอศิลป์ภาพเหมือนแห่งชาติ** () คือหอศิลป์ในกรุงลอนดอน สหราชอาณาจักรที่รวบรวมภาพชาวบริติชที่มีความสำคัญทางประวัติศาสตร์และมีชื่อเสียง โดยเป็นหอศิลป์ที่อุทิศให้กับการจัดแสดงภาพบุคคลแห่งชาติแห่งแรกของโลกเมื่อแรกเปิดเมื่อ ค.ศ. 1856 ย้ายมายังสถานที่ตั้งปัจจุบันที่ใน ค.ศ. 1896 ใกล้จตุรัสทราฟัลการ์ติดกับหอศิลป์แห่งชาติ 

## อ้างอิง

หมวดหมู่:สิ่งก่อสร้างในลอนดอน
หมวดหมู่:พิพิธภัณฑ์ในลอนดอน
พุทธเทพ ภัฏฏาจารย์

**พุทธาเทพ ภัฏฏาจารย์** (อักษรโรมัน: Buddhadeb Bhattacharjee, เกิด 1 มีนาคม 1944) เป็นนักการเมืองและอดีตสมาชิกโปลิตบูโรพรรคคอมมิวนิสต์มาร์กซิสต์อินเดีย อดีตมุขยมนตรีรัฐเบงกอลตะวันตกจากปี 2000 ถึง 2011

ภัฏฏาจารย์เคยเป็นสมาชิกสภานิติบัญญัติเขตเลือกตั้งชทวปุระเป็นเวลา 24 ปี จนสิ้นสุดวาระในปี 2011 หลังแพ้ให้กับมุขยมนตรี มาณิษ คุปตะ ใน[2011 West Bengal state assembly election|การเลือกตั้งปี 2011]] เขาเป็นมุขยมนตรีรัฐเบงกอลตะวันตกคนที่สองที่แพ้หารเบือกตั้งในเขตเลือกตั้งของตน คนแรกคือปรฟุลละ จันทรเสน ในปี 1967

ขณะดำรฝตำแหน่งมุขยมนตรีรัฐ เขาเคยมีความพยายามในการทำให้รัฐเป็นอุตสาหกรรมมากขึ้น, เคยตกอยู่ในข้อพิพาทที่ดินในสิงคุร, เหตุการณ์ที่นันทิคราม, และเหตุการณ์ที่เนตาอี (Netai)

## อ้างอิง

หมวดหมู่:บุคคลจากโกลกาตา
หมวดหมู่:นักการเมืองอินเดีย
หมวดหมู่:ชาวเบงกอล
หวายซ่าง

**หวายซ่าง** () เป็นนามปากกาของนักเขียนนวนิยายออนไลน์สาวชาวจีนที่มีผลงานประจำบนเว็บไซต์นิยายออนไลน์ Jinjiang Literature City  เธอมีชื่อเสียงโด่งดังจากผลงานนวนิยาย อาชญากรรมรักในม่านเมฆ, พันธะรักวันสิ้นโลก และ โค้มสะท้อนดอกท้อ  

## ประวัติ
หวายซ่าง เป็นนามปากกาของนักเขียนนวนิยายหญิงชาวจีนที่ไม่เปิดเผยชื่อจริง เธอเริ่มมีผลงานต่อเนื่องบน Jinjiang Literature City ตั้งแต่พฤศจิกายน 2008  หวายซ่างมีความสามารถในการเขียนเรื่องราวในธีมล้ำสมัยและแฟนตาซี   ในปี 2011 เธอมีชื่อเสียงขึ้นอย่างรวดเร็วจากผลงาน 2 เรื่อง ได้แก่ 提灯看刺刀 และ สาดแสงส่องหล้า (提灯照河山) ในปี 2013 นิยายไซไฟดาราศาสตร์เรื่อง 银河帝国之刃 ได้ยกระดับ ABO หรือโอเมก้าเวิร์ส ไปอีกหนึ่งขั้น  ปี 2015-2018 ผลงานเรื่อง โคมสะท้อนดอกท้อ《提灯映桃花》,《夜色深处》, พันธะรักวันสิ้นโลก《不死者》และอาชญากรรมรักในม่านเมฆ《破云》ได้รับคัดเลือกให้เป็น 10 อันดับ ผลงานมาสเตอร์พีซของจิ้นเจียง 4 ปีติดต่อกัน

ผลงานเรื่อง อาชญากรรมรักในม่านเมฆ《破云》ได้รับเลือกเป็นหนึ่งใน 《中国网络文学双年选（2018-2019）》หรือ Chinese Internet Literature Biennial Selection (2018-2019).   ผลงานของ หวายซ่าง ถูกนำไปสร้างเป็นเวบการ์ตูน ทาง ไคว่ค่านม่านฮว่า และ Bilibili Comics  

ผลงานเรื่อง 破云2吞海 (Breaking Through the Clouds 2: Swallow the Sea) ของ หวายซ่าง ประกาศสร้างเป็นภาพยนตร์แนวแอคชั่น ดราม่า อาชญากรรม กำกับโดยผู้กำกับสายบู๊ชื่อดัง อู๋จิง (แจ็คกี้ วู) คาดว่าออกฉายในปี 2023

## ผลงาน

## อ้างอิง

## แหล่งข้อมูลอื่น
* 

หมวดหมู่:นักเขียนชาวจีน
หมวดหมู่:นามปากกา
ผีแห่งเคียฟ

**ผีแห่งเคียฟ** () เป็นชื่อเล่นที่ใช้เรียกเสืออากาศคนหนึ่งของกองทัพอากาศยูเครนที่ขับเครื่องบินมิโคยัน มิก-29 และสามารถยิงเครื่องบินรบรัสเซียได้มากถึง 6 ลำภายในวันเดียว หลังจากที่รัสเซียเริ่มรุกรานยูเครนใน พ.ศ. 2565 เป็นไปได้ว่าผีแห่งเคียฟอาจไม่มีตัวตนอยู่จริง แต่เป็นตำนานพื้นบ้านที่แต่งขึ้นมาเพื่อปลุกกำลังใจชาวยูเครนในช่วงเวลาคับขัน

## ประวัติ
ในวันแรกที่รัสเซียรุกรานยูเครนเมื่อ พ.ศ. 2565 มีการเผยแพร่คลิปวิดีโอลงสื่อสังคมออนไลน์ กล่าวอ้างถึงนักบินยูเครนคนหนึ่งที่ยิงเครื่องบินรัสเซียตกไปหลายลำ จากเหตุการณ์ดังกล่าว มีประชาชนยูเครนให้ฉายานักบินคนนี้ว่า "ผีแห่งเคียฟ" มีรายงานว่านักบินคนดังกล่าวยิงเครื่องบินรัสเซียตกไป 6 ลำ ภายใน 30 ชั่วโมง เป็นเครื่องบินซู-35 จำนวน 2 ลำ เครื่องบินซู-25 จำนวน 2 ลำ เครื่องบินซู-27 จำนวน 1 ลำ และเครื่องบินมิก-29 อีกหนึ่งลำ หากนักบินคนนี้มีตัวตนอยู่จริง เขาจะถือเป็นเสืออากาศคนแรกของศตวรรษที่ 21 และจะถือเป็นเสืออากาศภายในวันเดียว ("Ace in a Day")

## อ้างอิง
หมวดหมู่:บุคคลที่ไม่ได้ระบุตัวตน
หมวดหมู่:ตำนานพื้นบ้าน
หมวดหมู่:การรุกรานยูเครนโดยรัสเซีย
การโจมตีเกาะงู

**การโจมตีเกาะงู** เกิดขึ้นเมื่อวันที่ 24 กุมภาพันธ์ 2022 บนเกาะงูในทะเลดำ ท่ามกลางความพยายามรุกคืบของรัสเซียเข้ารุกรานยูเครนในปี 2022

## เหตุการณ์
ในวันที่ 24 กุมภาพันธ์ 2022 วันแรกของการรุกรานยูเครนโดยรัสเซีย กองกำลังพิทักษ์ชายแดนยูเครนประกาศว่าเมื่อเวลาราว 18:00 น. ตามเวลาท้องถิ่น เกาะงูถูกเรือของกองทัพเรือรัสเซียโจมตี เรือลาดตระเวน *[[Russian cruiser Moskva|มอสควา]]* และเรือตรวจชายฝั่ง *[[Russian patrol boat Vasily Bykov|วาซีลี บืยคอฟ]]* ทำการยิงปืนดาดฟ้าเรือ

เมื่อเรือรบรัสเซียระบุตัวตนและให้คำสั่งแก่ทหารยูเครนที่ประจำบนเกาะให้ยอมแพ้ ทหารยูเครนตอบกลับไปว่า "เรือรบรัสเซีย ไปตายซะ" () คลิปเสียงการพูดคุยนี้เผยแพร่ครั้งแรกโดยอันตอน แฮรัชแชนกอ เจ้าหน้าที่รัฐบาลยูเครน และแพร่กระจายต่อโดย *[[Ukrayinska Pravda|ยูกรายินสกาเปราดา]]* ก่อนจะได้รับการยืนยันว่าเป็นไฟล์เสียงจริงจากเหตุการณ์จริงโดยเจ้าหน้าที่รัฐของยูเครน 

ทหารยูเครนนายหนึ่งได้ถ่ายทอดสดขณะเรือรบรัสเซียเริ่มกระหน่ำยิง

ในช่วงเย็นของวันเดียวกัน กองบังคับการกองกำลังพิทักษ์ชายแดนระบุว่าสูญเสียการติดต่อกับเจ้าหน้าที่บนเกาะ 

เมื่อเวลา 22:00 น. (01:00 น. เวลามอสโก UTC+2) ได้มีการประกาศว่ารัสเซียได้เข้าควบคุมเกาะงูและทำลายสาธารณูปโภคทั้งหมดบนเกาะแล้ว ตามด้วยการลงจอดทหารรัสเซียนับจากนั้น 

กองพิทักษ์ชายแดนบนเกาะงูทั้งสิบสามนายถูกสังหารหลังปฏิเสธที่จะยอมแพ้ให้กับรัสเซีย 

ในขณะที่สื่อภายใต้การควบคุมของรัสเซียบอกเล่าเรื่องราวกลับกัน โดยอ้างว่าทหารยูเครนจำนวน 82 นายถูกจับกุมเป็นนักโทษหลังยอมแพ้โดยสมัครใจ

## การตอบรับ
คำพูดสุดท้ายของทหารยูเครนที่ว่า "เรือรบรัสเซีย ไปตายซะ" กลายเป็นไวรัลในโลกอินเทอร์เน็ต และถูกนำมาใช้เป็นคำกู่ร้องในขบวนการประท้วงต่อต้านสงครามของรัสเซียทั่วโลก *[[The Week|เดอะวีก]]* เปรียบเทียบวลีนี้กับ "จำแอละโม!" จากการปฏิวัติเท็กซัสในศตวรรษที่ 19

ประธานาธิบดียูเครนประกาศว่าจะมีพิธีมอบยศวีรชนแห่งยูเครน เกียรติยศทางทหารสูงสุดของยูเครน ให้แก่ทหารทั้งสิบสามนาย

## อ้างอิง

หมวดหมู่:การรุกรานยูเครนโดยรัสเซีย
หมวดหมู่:ทะเลดำ
หมวดหมู่:พ.ศ. 2565
หมวดหมู่:การสังหารหมู่ในประเทศยูเครน
ยุทธการที่เชียร์โนบีล

**ยุทธการเชียร์โนบีล** หรือ **ยุทธการเชอร์โนบิล** เป็นการปะทะทางทหารในเขตหวงห้ามเชียร์โนบีล ระหว่างกองทัพรัสเซียกับกองทัพยูเครน เริ่มต้นขึ้นในวันที่ 24 กุมภาพันธ์ 2022 วันแรกของการรุกรานยูเครน กองกำลังรัสเซียเข้ารุกรานผ่านทางเบลารุส และสามารถยึดพื้นที่โรงไฟฟ้านิวเคลียร์เชียร์โนบีลได้ภายในวันนั้น ภายในวันที่ 7 มีนาคม ผู้คนราว 300 คน คนงาน 100 คน และทหารยูเครน 200 คน ติดอยู่ในโรงไฟฟ้า นับตั้งแต่รัสเซียเข้ายึดพื้นที่ดังกล่าว ในวันที่ 31 มีนาคม มีรายงานว่ากองกำลังรัสเซียส่วนใหญ่ที่เข้ายึดครองเชียร์โนบีลได้ถอนกำลังออกโดยเป็นส่วนหนึ่งของการรวมกลุ่มของกองกำลังรัสเซียในพื้นที่

## เหตุการณ์
ในข่วงบ่ายของวันที่ 24 กุมภาพันธ์ 2022 วันแรกของการรุกรานยูเครนโดยรัสเซีย รัฐบาลยูเครนประกาศว่ากองทัพรัสเซียได้ทำการโจมตีในเขตหวงห้ามเชียร์โนบีล ภายในวันเดียวกันนั้น รัฐบาลยูเครนได้ประกาศว่ารัสเซียเข้ายึดครองพื้นที่เชียร์โนบีลและปรือปิยัจแล้ว ภายหลังการเข้ายึดสำเร็จ เจ้าหน้าที่รัฐของสหรัฐได้ระบุว่ามี "รายงานที่น่าเชื่อถือว่าทหารรัสเซียจับพนักงานที่ทำงานในเชียร์โนบีลเป็นตัวประกัน"

มีรายงานว่าการปะทะเกิดการโจมตีถูกจุดที่เก็บสารกัมมันตภาพรังสี นอกจากนี้ยังพบค่ากัมมันตรังสีสูงขึ้นในพื้นที่ อย่างไรก็ตาม องค์การพลังงานปรมาณูนานาชาติระบุว่า "ไม่มีผู้บาดเจ็บหรือเสียชีวิต และไม่มีความเสียหายแก่พื้นที่ก่อสร้าง[ในเชียร์โนบีล]"

## อ้างอิง

หมวดหมู่:การรุกรานยูเครนโดยรัสเซีย
หมวดหมู่:เชียร์โนบีล
อุฌฮอรอด

**อุฌฮอรอด** (, ) ซึ่งในอดีตเป็นที่รู้จักในชื่อ **อุงกวาร์** (; ) เป็นนครและเทศบาลในภาคตะวันตกของยูเครน ตั้งอยู่บริเวณชายแดนยูเครนกับสโลวาเกียและใกล้ชายแดนยูเครนกับฮังการี ด้วยระยะห่างใกล้เคียงกัน (650–690 กิโลเมตร) จากทะเลที่ใกล้ที่สุด (ทะเลบอลติก ทะเลเอเดรียติก และทะเลดำ) นครนี้จึงเป็นเมืองที่อยู่ลึกเข้าไปในแผ่นดินมากที่สุดในภูมิภาคนี้ของยุโรป อุฌฮอรอดเป็นศูนย์กลางการบริหารของแคว้นซาการ์ปัจจาและของเขตอุฌฮอรอดซึ่งอยู่ในแคว้นเดียวกัน มีประชากร 115,542 คน (ประมาณการ ค.ศ. 2021)

## อ้างอิง

หมวดหมู่:นครในประเทศยูเครน
หมวดหมู่:แคว้นซาการ์ปัจจา
ฮอร์ลิวกา

**ฮอร์ลิวกา** (, ) หรือ **กอร์ลอฟคา** (, ) เป็นนครในแคว้นดอแนตสก์ทางภาคตะวันออกของประเทศยูเครน นครมีประชากร 292,000 คนใน ค.ศ. 2001 และคาดกันว่ามี 241,106 คนใน ค.ศ. 2021 กิจกรรมทางเศรษฐกิจหลักคือการทำเหมืองถ่านหินและอุตสาหกรรมเคมี

ฮอร์ลิวกาได้รับความเสียหายอย่างหนักระหว่างสงครามในดอนบัสและนับแต่นั้นมาอยู่ภายใต้การควบคุมของกองกำลังที่สนับสนุนรัสเซีย ส่วนพื้นที่ชานเมืองยังอยู่ภายใต้การควบคุมของกองทัพยูเครน

## อ้างอิง

หมวดหมู่:นครในแคว้นดอแนตสก์
หมวดหมู่:กรณีพิพาทเรื่องอาณาเขตยูเครน
ลุตสก์

**ลุตสก์** (, ; ) หรือ **วุตสก์** (, ) เป็นนครริมแม่น้ำสตือร์ ทางภาคตะวันตกเฉียงเหนือของประเทศยูเครน เป็นศูนย์กลางทางการปกครอง ประวัติศาสตร์ วัฒนธรรม และศาสนาของแคว้นวอลึญและศูนย์กลางทางการปกครองของเขตลุตสก์ซึ่งอยู่ในแคว้นเดียวกัน ประมาณกันว่าใน ค.ศ. 2021 นครมีประชากร 217,197 คน

## อ้างอิง

หมวดหมู่:นครในประเทศยูเครน
หมวดหมู่:แคว้นวอลึญ
ริวแน

**ริวแน** (, ) หรือ **รุฟแน** () เป็นนครในภาคตะวันตกของประเทศยูเครน ในอดีตยังเป็นที่รู้จักกันในชื่อ **รอฟโน** () ในปัจจุบันเป็นศูนย์กลางการบริหารของแคว้นริวแนและของเขตริวแนซึ่งอยู่ภายในแคว้นเดียวกัน มีประชากร 245,289 คน (ประมาณการ ค.ศ. 2021)

ในช่วงระหว่างสงครามโลกครั้งที่ 1 กับสงครามโลกครั้งที่ 2 ริวแนเป็นส่วนหนึ่งของสาธารณรัฐโปแลนด์ที่ 2 โดยมีฐานะเป็นที่ตั้งหน่วยงานบริหารของเทศมณฑลแห่งหนึ่งในจังหวัดวอวึญ ในช่วงต้นสงครามโลกครั้งที่ 2 ใน ค.ศ. 1939 ริวแนถูกกองทัพแดงของสหภาพโซเวียตเข้ายึดครองและกลายเป็นที่ตั้งหน่วยงานบริหารของแคว้นริวแนซึ่งจัดตั้งขึ้นจากส่วนตะวันออกของจังหวัดวอวึญ ระหว่างการยึดครองของเยอรมนีนาซีใน ค.ศ. 1941–1944 นครนี้ถูกกำหนดให้เป็นเมืองหลวงของไรชส์ค็อมมิสซารีอาทยูเครน ในฤดูใบไม้ผลิ ค.ศ. 1919 ริวแนยังเป็นที่ตั้งรัฐบาลยูเครนเฉพาะกาลตลอดช่วงที่ทำสงครามกับสหพันธ์สาธารณรัฐสังคมนิยมโซเวียตรัสเซีย

ริวแนเป็นศูนย์กลางการคมนาคมขนส่งที่สำคัญ โดยมีท่าอากาศยานนานาชาติริวแน ทางรถไฟเชื่อมโยงไปยังซดอลบูนิว, ซาร์นือ และกอแวล และทางหลวงเชื่อมต่อกับแบรสต์, เคียฟ และลวิว

## อ้างอิง

หมวดหมู่:นครในประเทศยูเครน
หมวดหมู่:แคว้นริวแน
คแมลนึตสกึย

**คแมลนึตสกึย** (, ) จนถึง ค.ศ. 1954 มีชื่อว่า **ปรอสกูริว** (, ) เป็นนครทางภาคตะวันตกของประเทศยูเครน เป็นศูนย์กลางการบริหารของแคว้นคแมลนึตสกึยและเขตคแมลนึตสกึย และเป็นที่ตั้งหน่วยงานบริหารของเทศบาลนครคแมลนึตสกึยซึ่งเป็นหนึ่งในเทศบาลของยูเครน

คแมลนึตสกึยตั้งอยู่ริมฝั่งแม่น้ำบุกใต้ในภูมิภาคประวัติศาสตร์ปอดิลเลีย จัดการปกครองท้องถิ่นในรูปแบบปัจจุบันมาตั้งแต่ ค.ศ. 1941 ประมาณกันว่าใน ค.ศ. 2021 นครนี้มีประชากรประมาณ 274,582 คน จึงเป็นเมืองใหญ่ที่สุดเป็นอันดับที่สองของภูมิภาคปอดิลเลีย (รองจากวินนึตเซีย) 

## อ้างอิง

หมวดหมู่:นครในประเทศยูเครน
หมวดหมู่:แคว้นคแมลนึตสกึย
กรอปึวนึตสกึย

**กรอปึวนึตสกึย** (, ) ระหว่าง ค.ศ. 1939–2016 มีชื่อว่า **กีรอวอฮรัด** () หรือ **คีโรโวกรัด** () เป็นนครในภาคกลางของประเทศยูเครนและเป็นศูนย์กลางการบริหารของแคว้นกีรอวอฮรัด ตั้งอยู่ริมฝั่งแม่น้ำอินฮุล มีประชากรประมาณ 227,413 คน (ประมาณการ ค.ศ. 2025)

ในช่วงแรกนครนี้พัฒนาขึ้นมาจากฐานที่มั่นของทหาร และต่อมาได้กลายเป็นศูนย์กลางทางการค้าสำคัญในคริสต์ศตวรรษที่ 19 และกลายเป็นศูนย์กลางทางวัฒนธรรมด้วยจากการก่อตั้งบริษัทโรงละครแห่งแรกของภาคกลางหรือภาคตะวันออกของยูเครนใน ค.ศ. 1882 ในสมัยโซเวียต นครนี้ดำเนินกิจกรรมทางเศรษฐกิจโดยเน้นอุตสาหกรรมการเกษตรและอุตสาหกรรมเบา

เมื่อวันที่ 14 กรกฎาคม ค.ศ. 2016 กีรอวอฮรัดเปลี่ยนชื่อเป็นกรอปึวนึตสกึยเพื่อเป็นเกียรติแก่มาร์กอ กรอปึวนึตสกึย (ค.ศ. 1840–1910) นักเขียนบทละครและนักแสดงละครเวทีซึ่งมีบ้านเกิดอยู่ใกล้กับนครนี้

## อ้างอิง

หมวดหมู่:นครในประเทศยูเครน
หมวดหมู่:แคว้นกีรอวอฮรัด
อูมัญ

**อูมัญ** (, ; ; ) เป็นนครในแคว้นแชร์กาซือในภาคกลางของประเทศยูเครน ตั้งอยู่ริมฝั่งแม่น้ำอูมัญกาในภูมิภาคประวัติศาสตร์ปอดิลเลีย อูมัญทำหน้าที่เป็นศูนย์กลางการบริหารของเขตอูมัญและเป็นที่ตั้งหน่วยงานบริหารของเทศบาลนครอูมัญซึ่งเป็นหนึ่งในเทศบาลของยูเครน ประมาณกันว่าใน ค.ศ. 2021 นครนี้มีประชากร 82,154 คน

## อ้างอิง

หมวดหมู่:นครในประเทศยูเครน
หมวดหมู่:แคว้นแชร์กาซือ
บีลัตแซร์กวา

**บีลัตแซร์กวา** (, ; ) เป็นนครในภาคกลางของประเทศยูเครนและเมืองที่ใหญ่ที่สุดในแคว้นเคียฟ (รองจากกรุงเคียฟซึ่งเป็นศูนย์กลางการบริหาร แต่ไม่ใช่ส่วนหนึ่งของแคว้น) บีลัตแซร์กวาตั้งอยู่ริมฝั่งแม่น้ำรอส ห่างจากกรุงเคียฟไปทางทิศใต้ประมาณ 80 กิโลเมตร (50 ไมล์) นครมีเนื้อที่ 67.8 ตารางกิโลเมตร (26.2 ตารางไมล์) และมีประชากร 208,737 คน (ประมาณการ ค.ศ. 2021)

## อ้างอิง

หมวดหมู่:นครในแคว้นเคียฟ
แกรแมนชุก

**แกรแมนชุก** (, ) เป็นเมืองอุตสาหกรรมสำคัญในภาคกลางของประเทศยูเครน ตั้งอยู่ริมสองฝั่งแม่น้ำนีเปอร์ เมืองนี้เป็นศูนย์กลางการบริหารของเขตแกรแมนชุกในแคว้นปอลตาวา มีประชากร 217,710 คน (ประมาณการ ค.ศ. 2021) แกรแมนชุกและเมืองบริวาร (ได้แก่ สวิตลอวอดสก์และฮอริชนีเปลานี) รวมกันเป็นเขตเมืองใหญ่และทำหน้าที่เป็นศูนย์กลางการคมนาคมขนส่งที่สำคัญ

แม้จะมีขนาดไม่ใหญ่เท่าเมืองหลักของแคว้นต่าง ๆ แต่แกรแมนชุกก็มีความสำคัญในฐานะศูนย์กลางอุตสาหกรรมขนาดใหญ่แห่งหนึ่งในยูเครนและยุโรปตะวันออก โดยเป็นฐานการผลิตของโรงงานรถบรรทุก โรงกลั่นน้ำมัน และโรงงานหัวรถจักรและรถไฟเป็นต้น ทางหลวงหมายเลข M22 ตัดข้ามแม่น้ำนีเปอร์เหนือเขื่อนของโรงไฟฟ้าพลังน้ำในเมืองสวิตลอวอดสก์ซึ่งอยู่ใกล้เคียง

แต่เดิมแกรแมนชุกได้รับการก่อตั้งขึ้นทางฝั่งซ้ายของแม่น้ำนีเปอร์ จากนั้นได้ขยายตัวและรวมเมืองกรูกิวทางฝั่งขวาไว้ด้วยในที่สุด โรงงานรถไฟที่กรูกิวเป็นหนึ่งในโรงงานซ่อมทางรถไฟและผลิตขบวนรถไฟที่เก่าแก่ที่สุดในยุโรปตะวันออก โดยเริ่มกิจการมาตั้งแต่ ค.ศ. 1869

## อ้างอิง

หมวดหมู่:นครในประเทศยูเครน
หมวดหมู่:แคว้นปอลตาวา
ฟุตบอลทีมชาติศรีลังกา

**ฟุตบอลทีมชาติศรีลังกา** (, ) เป็นทีมฟุตบอลตัวแทนของประเทศศรีลังกา อยู่ภายใต้การบริหารของฟุตบอลศรีลังกา ซึ่งเป็นหน่วยงานที่ดูแลฟุตบอลในประเทศศรีลังกา พวกเขาเป็นสมาชิกฟีฟ่าตั้งแต่ ค.ศ. 1952 และเป็นสมาชิกของสมาพันธ์ฟุตบอลเอเชียตั้งแต่ ค.ศ. 1954 สนามเหย้าของทีมชาติคือสนามกีฬา Sugathadasa ในโคลัมโบ ก่อนหน้านี้ ศรีลังกาเคยใช้ชื่อ **ฟุตบอลทีมชาติซีลอน** จนถึง ค.ศ. 1972 ซึ่งเป็นปีที่เปลี่ยนชื่อประเทศ อย่างไรก็ตาม ฟุตบอลภายในประเทศศรีลังกายังคงได้รับความนิยมน้อยกว่าคริกเกต

ในฐานะสมาชิกเอเอฟซี ทีมยังไม่เคยผ่านเข้าไปเล่นในรอบสุดท้ายของฟุตบอลโลกหรือเอเชียนคัพ พวกเขาเคยคว้าแชมป์ภูมิภาคเอเชียใต้ได้ใน ค.ศ. 1995 ต่อมา พวกเขาสามารถผ่านเข้าถึงรอบคัดเลือกรอบที่สองของฟุตบอลโลก 2006 และสามารถคว้ารองแชมป์เอเอฟซีแชลเลนจ์คัพได้ในปี 2006

ในปี 2014 ซึ่งเป็นการครบรอบ 75 ปีของการก่อตั้งฟุตบอลศรีลังกา ประธานฟีฟ่า เซพพ์ บลัทเทอร์ และประธานเอเอฟซี Sheikh Salman Bin Ibrahim Al Khalifa ได้เดินทางมาเยี่ยมศรีลังกาและทำพิธีเปิดสนามฟุตบอลแห่งใหม่ในเมือง Jaffna บลัทเทอร์กล่าวว่าเขาไม่ค่อยประทับใจในการพัฒนาฟุตบอลในประเทศศรีลังกา และหน่วยงานต่าง ๆ ไม่ได้มีความตั้งใจที่จะพัฒนากีฬานี้อย่างเพียงพอ

ในการแข่งขันรอบคัดเลือกของฟุตบอลโลก 2018 ศรีลังกาตกรอบแรกด้วยการแพ้ภูฏานทั้งไปและกลับ อย่างไรก็ตาม พวกเขาสามารถเข้าถึงรอบรองชนะเลิศของเอเอฟซีแชลเลนจ์คัพในปี 2015

## อ้างอิง

## แหล่งข้อมูลอื่น
* เว็บไซต์ทางการ 
* Sri Lanka national football team on FIFA
* Sri Lanka national football team picture 

ศรีลังกา
หมวดหมู่:ฟุตบอลในประเทศศรีลังกา
ฟุตบอลทีมชาติบังกลาเทศ

**ฟุตบอลทีมชาติบังกลาเทศ** () เป็นทีมฟุตบอลตัวแทนของประเทศบังกลาเทศ อยู่ภายใต้การดูแลของสหพันธ์ฟุตบอลบังกลาเทศ (BFF) พวกเขาเป็นสมาชิกของสมาพันธ์ฟุตบอลเอเชียและได้เข้าร่วมเป็นสมาชิกฟีฟ่าใน ค.ศ. 1974

บังกลาเทศลงเล่นนัดแรกใน ค.ศ. 1973 และจนถึงปัจจุบัน พวกเขายังไม่เคยผ่านเข้าไปในรอบสุดท้ายของฟุตบอลโลก แต่เคยเข้าร่วมแข่งขันเอเชียนคัพเพียงครั้งเดียวในปี 1980 ซึ่งพวกเขาตกรอบแรก ทำให้บังกลาเทศเป็นเพียงหนึ่งในสองชาติจากเอเชียใต้ที่ได้เข้าร่วมแข่งขันในรายการนี้ ผลงานที่ดีที่สุดของบังกลาเทศในระดับภูมิภาคเอเชียใต้คือการชนะเลิศฟุตบอลชิงแชมป์แห่งชาติเอเชียใต้ใน ค.ศ. 2003 ภายใต้การคุมทีมของ György Kottán นอกจากนี้ พวกเขายังคว้าเหรียญทองในการแข่งขันฟุตบอลในกีฬาภูมิภาคเอเชียใต้ได้อีกหนึ่งครั้ง บังกลาเทศเคยเป็นทีมชั้นนำของเอเชียใต้ในทศวรรษ 2000 ก่อนที่ความนิยมของฟุตบอลภายในประเทศจะตกเป็นรองคริกเกต ทำให้ฟุตบอลในบังกลาเทศขาดการพัฒนาที่ดี ปัจจุบัน ฟุตบอลยังคงเป็นกีฬาที่ได้รับความนิยมในประเทศ แต่ก็ยังคงเป็นรองคริกเกตอยู่ดี

## ดูเพิ่ม

* **[[ฟุตบอลในประเทศบังกลาเทศ]]**
** สหพันธ์ฟุตบอลบังกลาเทศ
** ฟุตบอลหญิงทีมชาติบังกลาเทศ
** รายชื่อสนามฟุตบอลในประเทศบังกลาเทศ
* **ทีมเยาวชน**
** ฟุตบอลทีมชาติบังกลาเทศรุ่นอายุไม่เกิน 23 ปี
** ฟุตบอลทีมชาติบังกลาเทศรุ่นอายุไม่เกิน 20 ปี
** ฟุตบอลทีมชาติบังกลาเทศรุ่นอายุไม่เกิน 17 ปี

## อ้างอิง

## แหล่งข้อมูลอื่น
* Bangladesh Football Federation
* Bangladesh FIFA profile
* ELO team records

บังกลาเทศ
หมวดหมู่:ฟุตบอลในประเทศบังกลาเทศ
เซียร์เกย์ ลัฟรอฟ

**เซียร์เกย์ วิคโตโรวิช ลัฟรอฟ** (; เกิด 21 มีนาคม ค.ศ. 1950) เป็นนักการทูตและนักการเมืองชาวรัสเซียที่ดำรงตำแหน่งรัฐมนตรีว่าการกระทรวงการต่างประเทศรัสเซียตั้งแต่ ค.ศ. 2004 เขาเป็นรัฐมนตรีว่าการกระทรวงการต่างประเทศที่ดำรงตำแหน่งยาวนานที่สุดนับตั้งแต่สมัยสหภาพโซเวียต 

ในฐานะสมาชิกของพรรคสหรัสเซีย ก่อนหน้านี้เขาเคยเป็นผู้แทนถาวรของรัสเซียประจำสหประชาชาติ โดยดำรงตำแหน่งตั้งแต่ปี ค.ศ. 1994 ถึง 2004 ลัฟรอฟ อยู่ภายใต้การคว่ำบาตรส่วนบุคคลโดย สหภาพยุโรป สหราชอาณาจักร สหรัฐอเมริกา แคนาดา และ ออสเตรเลีย สำหรับบทบาทของเขาใน การรุกรานยูเครนของรัสเซีย พ.ศ. 2565

## ชีวิตในวัยเด็กและการศึกษา
ลัฟรอฟเกิดเมื่อวันที่ 21 มีนาคม ค.ศ. 1950 ในกรุงมอสโก บิดาเป็นชาวอาร์เมเนียจากเมืองทบิลิซี สาธารณรัฐสังคมนิยมโซเวียตจอร์เจีย และมารดาเป็นชาวรัสเซียจากเมืองโนกินสค์ สาธารณรัฐสังคมนิยมโซเวียตรัสเซีย นามสกุลเดิมบิดาคือ Kalantaryan แม่ของเขาทำงานในกระทรวงการค้าต่างประเทศของสหภาพโซเวียต ลัฟรอฟ จบการศึกษาจากโรงเรียนมัธยมด้วยเหรียญเงิน เนื่องจากวิชาโปรดของเขาคือวิชาฟิสิกส์ เขาจึงวางแผนที่จะเข้าเรียนที่มหาวิทยาลัยวิจัยนิวเคลียร์แห่งชาติ หรือ สถาบันฟิสิกส์และเทคโนโลยีแห่งมอสโก แต่เขาเข้าเรียนที่สถาบันความสัมพันธ์ระหว่างประเทศ และสำเร็จการศึกษาในปี ค.ศ. 1972

ระหว่างการศึกษาที่ MGIMO ลัฟรอฟ ศึกษาความสัมพันธ์ระหว่างประเทศ ในไม่ช้าเขาก็เรียน ภาษาสิงหล ซึ่งเป็นภาษาราชการภาษาเดียวของ ศรีลังกา รวมทั้ง ภาษาธิเวหิ ซึ่งเป็นภาษาราชการของ มัลดีฟส์ นอกจากนี้ ลัฟรอฟ ยังเรียนภาษาอังกฤษและฝรั่งเศส แต่เขาได้แจ้งว่าเขาไม่สามารถพูดภาษาฝรั่งเศสได้คล่อง หลังจากที่เขาเข้าศึกษาในมหาวิทยาลัยแล้ว ลัฟรอฟ พร้อมด้วยนักศึกษาคนอื่นๆ ก็ถูกส่งไปยังกองพลน้อยก่อสร้างที่สร้าง Ostankino Tower เป็นเวลาหนึ่งเดือน

## อ้างอิง

หมวดหมู่:รัฐมนตรีว่าการกระทรวงการต่างประเทศรัสเซีย
หมวดหมู่:บุคคลที่ยังมีชีวิตอยู่
หมวดหมู่:บุคคลที่เกิดในปี พ.ศ. 2493
หมวดหมู่:บุคคลจากมอสโก
ไทดอลลาไซน์

**ไทโรน วิลเลียม กริฟฟิน จูเนียร์** ( ; เกิด 13 เมษายน ค.ศ. 1982) หรือชื่อในวงการคือ **ไทดอลลาไซน์** (Ty Dolla Sign, มักเขียน Ty Dolla $ign หรือ Ty$) เป็นนักร้อง นักแต่งเพลง และโปรดิวเซอร์เพลงชาวอเมริกัน เขาเป็นที่รู้จักครั้งแรกในปี 2010 หลังจากเป็นนักร้องรับเชิญให้วายจี ในซิงเกิล "ทูธอิตแอนด์บูตอิต" ที่ออกโดยสังกัดเดฟแจม ซึ่งเขาร่วมแต่งและผลิตเพลงให้ด้วย ในฤดูร้อนปี 2013 เขาเซ็นสัญญากับสังกัดเทย์เลอร์แก๊งของแร็ปเปอร์ชาวอเมริกัน วิซ คาลิฟา ในเดือนพฤศจิกายน 2015 เขาออกสตูดิโออัลบั้มแรก ชุด *[[ฟรีทีซี]]* ขึ้นสูงสุดอันดับ 14 บนชาร์ต''บิลบอร์ด'' 200

ไทดอลลาไซน์เป็นที่รู้จักจากเพลง "พารานอยด์", "ออร์แน" และ "บลาเซ" รวมไปถึงการแต่งเพลง "รอยัล" ของคริส บราวน์, "โพสต์ทูบี" ของโอมารีออนที่ร้องรับเชิญโดยบราวน์และเจเน ไอโกะ และ "โฟร์ไฟฟ์เซกันส์" ของรีแอนนา  ตลอดจนเป็นนักร้องรับเชิญให้กับศิลปินอีกมากมาย เช่น "เวิร์กฟรอมโฮม" กับฟิฟท์ฮาร์โมนี, "สวอลลา" กับเจสัน เดอรูโล ร่วมด้วยนิกกี มินาจ, "ฮอตเกิร์ลซัมเมอร์" กับเมแกนเดอะสตัลเลียน และ "ไซโค" กับโพสต์ มาโลน ซึ่งกลายเป็นเพลงแรกของเขาที่ติดอันดับหนึ่งบนชาร์ต''บิลบอร์ด''ฮอต 100 นอกจากร้องเพลง ไทดอลลาไซน์ยังเป็นสมาชิกของทีมการผลิต D.R.U.G.S. ด้วย

## อ้างอิง

## แหล่งข้อมูลอื่น

*
*

หมวดหมู่:บุคคลที่เกิดในปี พ.ศ. 2525
หมวดหมู่:บุคคลที่ยังมีชีวิตอยู่
หมวดหมู่:ศิลปินสังกัดแอตแลนติกเรเคิดส์
หมวดหมู่:แร็ปเปอร์ชาวอเมริกันในศตวรรษที่ 21
หมวดหมู่:แร็ปเปอร์ชายชาวอเมริกันเชื้อสายแอฟริกา
หมวดหมู่:โปรดิวเซอร์เพลงชาวอเมริกันเชื้อสายแอฟริกา
ทุ่งรังสิต

[thumb|ภาพถ่ายทางอากาศบริเวณ[คลองรังสิต เมื่อ พ.ศ. 2553]]
**ทุ่งรังสิต** หรือเดิมเรียกว่า **ทุ่งหลวง** เป็นทุ่งขนาดใหญ่ในอดีต ครอบคลุมพื้นที่ประมาณ 2,000 ตารางกิโลเมตร หรือ 1.5 ล้านไร่ ในรัชสมัยพระบาทสมเด็จพระจุลจอมเกล้าเจ้าอยู่หัว มีอาณาเขตทางฝั่งตะวันออกของแม่น้ำเจ้าพระยาและทางตอนใต้ของอยุธยาลงมาจรดกรุงเทพมหานคร พื้นที่ลุ่มผืนนี้ต่อเนื่องไปจนจรดเชิงเขาใหญ่ด้านจังหวัดนครนายกและจังหวัดสระบุรี

ต่อมาเมื่อผู้คนเริ่มอพยพเข้ามามากขึ้นและมีการริเริ่มขุดคลองรังสิตในสมัยพระบาทสมเด็จพระจุลจอมเกล้าเจ้าอยู่หัว โดยบริษัทขุดคลองแลคูนาสยาม ระบบนิเวศวิทยาของทุ่งรังสิตก็เปลี่ยนแปลงไป มีคนเข้ามาตั้งรกรากมากขึ้น สัตว์ต่าง ๆ ถอยร่นไปและสูญพันธุ์ไปโดยสิ้นเชิง ทุ่งรังสิตได้เปลี่ยนสภาพเป็นที่นา จากข้อมูลของสำนักงานโยธาและผังเมือง เมื่อ พ.ศ. 2548 พื้นที่ส่วนใหญ่ของทุ่งรังสิตในปัจจุบันยังมีลักษณะการใช้ประโยชน์ที่ดินเป็นพื้นที่เกษตรกรรม ใช้ที่ดินทางด้านเกษตรกรรมในพื้นที่ทุ่งรังสิตรวมประมาณ 1.2 ล้านไร่ หรือคิดเป็นร้อยละ 86 ของพื้นที่ทุ่งรังสิตทั้งหมด หรือคิดเป็นเกือบร้อยละ 40 ของพื้นที่เกษตรกรรมในภาคกรุงเทพมหานครและปริมณฑลทั้งหมด 

## อาณาบริเวณ
ทุ่งรังสิตครอบคลุมพื้นที่ประมาณ 2,000 ตารางกิโลเมตร หรือ 1.5 ล้านไร่ กินพื้นที่เขตอำเภอคลองหลวง อำเภอธัญบุรี อำเภอหนองเสือ และอำเภอลำลูกกา จังหวัดปทุมธานี อำเภอวังน้อย จังหวัดพระนครศรีอยุธยา อำเภอวิหารแดง อำเภอหนองแค จังหวัดสระบุรี อำเภอองครักษ์ จังหวัดนครนายก อำเภอบางน้ำเปรี้ยว จังหวัดฉะเชิงเทรา เขตหนองจอก และเขตบางเขน กรุงเทพมหานคร

## ลักษณะทางธรณีวิทยา
พื้นที่บริเวณทุ่งรังสิตเป็นแอ่งที่เกิดจากการทรุดตัวตามรอยเลื่อนของเปลือกโลกเมื่อราว 65 ล้านปีก่อน ทำให้แม่น้ำสายใหญ่ที่ไหลผ่าน มีกระแสน้ำไหลช้า จึงมีการตกตะกอนมาก เกิดการสะสมของดินตะกอนจนแอ่งกระทะตื้นเขิน กลายเป็นผืนดินในที่ลุ่มต่ำ มีบึงน้ำและพื้นที่ชื้นแฉะกระจายอยู่ทั่วไป เมื่อถึงฤดูฝนและในช่วงน้ำหลากมาจากทางเหนือ บริเวณทุ่งจะกลายสถาพเป็นทุ่งรับน้ำกว้างใหญ่ ก่อนที่จะไหลออกไปสู่ทะเลตามธรรมชาติสู่แถบคลองด่าน จังหวัดสมุทรปราการ เป็นเหตุให้น้ำเหนือไม่ไหลลงสู่พระนคร

บริเวณทุ่งรังสิตก่อนที่จะมีการขุดคลองรังสิต ปรากฏชื่อห้วยหนองคลองบึงปรากฏอยู่กว้างขวาง ได้แก่ ลำบางน้อย ลำอ้ายสัง ลำลาดไทร ลำหนองจิก ลำเรือแตก คลองเชียงรากน้อย คลองเชียงรากใหญ่ คลองบางหวาย คลองบางหลวงหัวป่า ลำลูกกา บึงทองหลาง ลำไทร บึงคอไห หนองเสือ ส่วนบริเวณคลองรังสิตฝั่งใต้ ได้แก่ ลำบางสิง หนองบอน ลำลาดโพ ลำลาดสนุ่น ลำสวาย ลาดจระเข้ บึงคำพลอย ลำสีสะกระบือ ลำสมอกอง ลำอ้อมแก้ว ลำหม้อแตก และคลองชัน เป็นต้น

## พืชและสัตว์
[thumb|[เนื้อสมันที่สูญพันธุ์ไปแล้ว พบได้ที่ทุ่งรังสิต]]
พืชพันธุ์นานาชนิดขึ้นรกทึบ ส่วนที่ดอนมีไม้ยืนต้นขนาดใหญ่ ได้แก่ ยางนา ตะเคียน สลับกับไม้พุ่ม

จากบันทึกในพงศาวดาร พบสัตว์เลี้ยงลูกด้วยนมขนาดใหญ่ เช่น ช้าง กระทิง เก้ง กวาง เสือโคร่ง เป็นต้น เนื้อสมัน (Shomburgk deer) กวางชนิดหนึ่งซึ่งค้นพบเฉพาะ ที่เมืองไทยเพียงแห่งเดียวในโลก และเคยอาศัยอยู่อย่างชุกชุม ก็เคยอาศัยอยู่ที่นี่

ป่าบึงแถบรังสิตไปจนจรดทุ่งนครนายก เป็นแหล่งคล้องช้างหลวงมาตั้งแต่สมัยอยุธยาจนถึงต้นรัตนโกสินทร์ และยังเป็นแหล่งหากิน สร้างรัง ของนกน้ำขนาดใหญ่ อาทิ นกอ้ายงั่ว นกกระเรียน นกตะกรุม นกกุลา ฯลฯ

## อ้างอิง

หมวดหมู่:ภาคกลางของประเทศไทย
หมวดหมู่:ธรณีสัณฐานในประเทศไทย
หมวดหมู่:สถานที่ที่ตั้งชื่อตามพระนามของพระบรมวงศานุวงศ์ไทย
พระเจ้าวิลเฮ็ล์มที่ 1 แห่งเวือร์ทเทิมแบร์ค

**พระเจ้าวิลเฮ็ล์มที่ 1 แห่งเวือร์ทเทิมแบร์ค** (; 29 กันยายน ค.ศ. 1781 - 25 มิถุนายน ค.ศ. 1864) เป็นกษัตริย์แห่งเวือร์ทเทิมแบร์คตั้งแต่วันที่ 30 ตุลาคม ค.ศ. 1816 จนถึงสวรรคต

เมื่อพระองค์ทรงขึ้นครองราชย์ใหม่ๆ เวือร์ทเทิมแบร์คประสบปัญหาพืชผลล้มเหลวและความอดอยากในปีไร้ฤดูร้อน ในปี ค.ศ. 1816 หลังจากนั้นทรงเริ่มการปฏิรูปอย่างกว้างขวาง ส่งผลให้เกิดรัฐธรรมนูญ เมื่อวันที่ 25 กันยายน ค.ศ. 1819 ในรัชกาลที่ 48 ของพระองค์ ราชอาณาจักรได้ขยายจากอาณาจักรที่สร้างขึ้นในอาณาเขตของนิกายต่างๆ และประเทศเกษตรกรรมที่ต่างกันไปตามรัฐตามรัฐธรรมนูญที่มีเอกลักษณ์ร่วมกันและการจัดการที่มีการจัดการที่ดี

นอกเหนือจากนโยบายภายในประเทศที่ประสบความสําเร็จแล้ว พระองค์ทรงดำเนินการตามความทะเยอทะยานตลอดรัชสมัยที่เน้นนโยบายต่างประเทศของเยอรมนีและยุโรป ควบคู่ไปกับมหาอำนาจแห่งปรัสเซียและออสเตรียพระองค์ทรงจินตนาการถึงมหาอำนาจที่สามของเยอรมนีในรูปแบบของบาวาเรีย ซัคเซิน ฮันโนเฟอร์และเวือร์ทเทิมแบร์ค แม้ว่าแผนนี้จะไม่ประสบความสำเร็จแต่ก็ทำให้เกิดนโยบายที่สม่ำเสมอ สอดคล้องกันและเป็นเป้าหมายในรัชสมัยของพระองค์

วิลเฮ็ล์มเป็นกษัตริย์พระองค์เดียวที่ถูกบังคับให้ยอมรับรัฐธรรมนูญฟรังค์ฟวร์ท หลังจากการล้มเหลวของการปฏิวัติเดือนมีนาคมปี ค.ศ. 1848 พระองค์ทรงดำเนินการนโยบายการฟื้นฟูที่ต่อต้านภาพลักษณ์เสรีนิยมของพระองค์ตั้งแต่ก่อนการปฏิวัติ

พระองค์เสด็จสวรรคตในปี ค.ศ. 1864 ที่ปราสาทโรเซนสไตน์ในชตุทการ์ท สิริพระชนมายุ 82 พรรษา และพระศพถูกฝังไว้ในประสาทเวือร์ทเทิมแบร์ค

## อ้างอิง

* 
* 
* 
* 
* 
* 
* 

หมวดหมู่:พระมหากษัตริย์เวือร์ทเทิมแบร์ค
หมวดหมู่:ราชวงศ์เวือร์ทเทิมแบร์ค
หมวดหมู่:มกุฎราชกุมารแห่งเวือร์ทเทิมแบร์ค
หมวดหมู่:ไนต์ออฟเดอะการ์เตอร์
หมวดหมู่:ผู้ได้รับเครื่องอิสริยาภรณ์เลฌียงดอเนอร์‎
อักษรฮะนีฟีโรฮีนจา

**อักษรฮะนีฟีโรฮีนจา** เป็นอักษรแบบเอกเทศ (unified script) สำหรับภาษาโรฮีนจา ประดิษฐ์ขึ้นครั้งแรกในคริสต์ศตวรรษที่ 19 ด้วยอักษรเปอร์เซีย-อาหรับ จากนั้นมีการพัฒนาอักขรวิธีอาหรับตามแบบชุดตัวอักษรอูรดูใน ค.ศ. 1975

ในคริสต์ทศวรรษ 1980 โมฮัมมัด ฮะนีฟกับเพื่อนร่วมงานถอดเสียงอักษรตามอักษรอาหรับ ซึ่งเทียบเท่าอักษรอึนโก และยังมีชุดตัวเลขเป็นของตนเองด้วย

## ตัวอักษร

## อักษรและการออกเสียง
### พยัญชนะ

### สระ

## ตัวเลข

## ฟอนต์
มีการพัฒนาฟอนต์ Noto Sans ของกูเกิลไปเป็นฟอนต์อักษรโรฮีนจาที่มีชื่อว่า *Noto Sans Hanifi Rohingya* ซึ่งมีให้ใช้ใน GitHub.

## แป้นพิมพ์

กูเกิลได้พัฒนาแป้นพิมพ์เสมือนสำหรับภาษาโรฮีนจาใน ค.ศ. 2019 และอนุญาตให้ผู้ใช้พิมพ์อักษรโรฮีนจาได้โดยตรง เค้าโครงแป้นพิมพ์ยูนิโคดโรฮีนจาสามารถพบได้ ที่นี่

## อ้างอิง

หมวดหมู่:ชาวโรฮีนจา
หมวดหมู่:อักษร
หมวดหมู่:ระบบการเขียนในทวีปเอเชีย
หมวดหมู่:อักษรอาหรับ
หมวดหมู่:ระบบการเขียนขวาไปซ้าย
แผ่นดินไหวในเกาะสุมาตรา พ.ศ. 2565

ในวันที่ 25 กุมภาพันธ์ 2022 เกิดแผ่นดินไหวขนาด 6.2 ในสุมาตราตะวันตก ประเทศอินโดนีเซีย ข้อมูลจากกรมสำรวจธรณีสหรัฐระบุว่าแผ่นดินไหวมีศูนย์กลางอยู่ที่ความลึก  ในปาซามัน มีรายงานผู้เสียชีวิตแล้ว 11 ราย, บาดเจ็บ 388 คน, สูญหายสี่คน และรายงานความเสียหายอย่างหนักในอำเภอตีโกนาการีของปาซามัน

## ผลกระทบ
thumb|ซากมัสยิดที่ถล่มแห่งหนึ่ง
ส่วนบริหารจัดการภัยพิบัติส่วนภูมิภาคปาซามันตะวันตก (West Pasaman Regional Disaster Management) รายงานว่าบ้านเรือนรวม 1,307 หลัง และอาคารที่ทำการรัฐบาลสิบหลังถูกทำลาย ที่ศูนย์กลางเมืองของเขตปาซามันตะวันตก (West Pasaman Regency) มีรายงานความเสียหายอย่างหนักตามถนน สะพาน และท่อน้ำ รวมถึงมีโรงเรียนหกแห่งได้รับผลกระทบ โครงสร้างสำหรับโทรคมนาคมได้นับความเสียหาย และมีมัสยิดหนึ่งแห่งที่พังถล่มลงมา รวมถึงมีรายงานพบรอยร้าวในเรือนจำตาลูปาซามัน (Talu Pasaman Prison)

มีรายงานแรงสั่นสะเทือนไกลถึงหุบเขากลังในกัวลาลัมเปอร์ ประเทศมาเลเซีย และมีผู้อยู่อาศัยและคนงานส่วนหนึ่งรีบหลบหนีออกจากอาคาร รวมถึงมีการอพยพคนงานออกจากสำนักงานใหญ่ของเบอร์นามาในเมือง โรงพยาบาลเอกชนแห่งหนึ่งในปอร์ตดิกซันได้รับความเสียหายเล็กน้อย นอกจากนี้ยังมีรายงานแรงสั่นสะเทือนในประเทศสิงคโปร์เช่นกัน

## อ้างอิง

สุมาตรา
สุมาตรา
หมวดหมู่:ประเทศอินโดนีเซียในปี พ.ศ. 2565
หมวดหมู่:เกาะสุมาตรา
อำเภอวันโด

**อำเภอวันโด** () เป็นอำเภอในจังหวัดช็อลลาใต้ ประเทศเกาหลีใต้ ตั้งชื่อตามเกาะวันโด ซึ่งเป็นเกาะที่ใหญ่ที่สุดในอำเภอและเป็นที่ตั้งของที่ว่าการอำเภอ

## เขตการปกครอง
thumb|เมืองวันโด

อำเภอวันโดแบ่งการปกครองออกเป็น 3 *อึบ* (เมือง) และ 9 *มย็อน* (ตำบล)

## ภูมิอากาศ

## เมืองแฝด
อำเภอวันโดเป็นเมืองแฝดกับ

* เขตคังดง ประเทศเกาหลีใต้
* เขตโนว็อน ประเทศเกาหลีใต้
* เขตย็อนซู ประเทศเกาหลีใต้
* ชอนัน ประเทศเกาหลีใต้
* หรงเฉิง มณฑลชานตง ประเทศจีน

## อ้างอิง

## แหล่งข้อมูลอื่น
*เว็บไซต์อำเภอวันโด 

หมวดหมู่:จังหวัดช็อลลาใต้
หมวดหมู่:เมืองท่าในประเทศเกาหลีใต้
นางฟ้านักยกน้ำหนักคิมบ๊กจู

***นางฟ้านักยกน้ำหนักคิมบ๊กจู*** (; ) เป็นละครโทรทัศน์ของเกาหลีใต้ ปี 2016–2017 ที่นำแสดงโดยอี ซ็อง-กย็อง และนัม จู-ฮย็อก เป็นละครแนวกีฬา การก้าวผ่านวัย และรักตลก โดยได้รับแรงบันดาลใจจากนักยกน้ำหนักโอลิมปิกชาวเกาหลีใต้ช็อง มี-รัน ออกอากาศทางช่องเอ็มบีซี ตั้งแต่วันที่ 16 พฤศจิกายน 2016 ถึง 11 มกราคม 2017

ละครเรื่องนี้สะท้อนถึงช่วงเวลาของวัยหนุ่มสาว ได้รับการวิจารณ์ที่ดีเป็นส่วนใหญ่ ละครยังได้รับความนิยมในต่างประเทศ โดยเฉพาะในประเทศฟิลิปปินส์

## เรื่องย่อ
คิม บ๊ก-จู (อี ซ็อง-กย็อง) หญิงสาวผู้ไล่ตามความฝันในการเป็นนักยกน้ำหนักที่วิทยาลัยพลศึกษา เธอได้แอบไปตกหลุมรักช็อง แจ-อี (อี แจ-ยุน) พี่ชายเพื่อนสมัยประถมช็อง จุน-ฮย็อง (นัม จู-ฮย็อก) ในตอนแรกจุน-ฮย็องชอบแกล้งเธอและช่วยให้เธอได้สมหวังกับพี่ชาย แต่ไม่นานก็พบว่าตัวเองนั้นตกหลุมรักบ๊ก-จู ละครนี้เป็นการนำเสนอเรื่องราวเกี่ยวกับการไล่ล่าความฝัน มิตรภาพ ความรัก และการฟันฝ่าอุปสรรค ของเด็กหนุ่มสาวในวิทยาลัยพลศึกษา

## นักแสดง
### นักแสดงหลัก
* อี ซ็อง-กย็อง รับบทเป็น คิม บ๊ก-จู
* นัม จู-ฮย็อก รับบทเป็น ช็อง จุน-ฮย็อง
* อี แจ-ยุน รับบทเป็น ช็อง แจ-อี
* คย็อง ซู-จิน รับบทเป็น ซง ชี-โฮ

### นักแสดงสมบท
#### ทีมยกน้ำหนัก

* โช ฮเย-ช็อง รับบทเป็น ช็อง นาน-ฮี
* อี จู-ย็อง รับบทเป็น อี ซ็อน-อก
* ชเว มู-ซอง รับบทเป็น ยูน ต็อก-มาน
* ช็อง ยอง-นัม รับบทเป็น ชเว ซอง-อึน
* โอ อึย-ชิก รับบทเป็น Bang Woon-ki 방운기, Team Captain
* อี บิท-นา รับบทเป็น บิทนา
* มุน จี-ยุน รับบทเป็น ช็อง ซุล 상철
* โจ มิ-นโย
* ยู จุน-ฮง
* โน ยอง-จู
* ลี เย-บิน

#### ทีมว่ายน้ำ

* ชี อิล-จู รับบทเป็น โช แท-คว็อน
* คิม แจ-ฮยุน รับบทเป็น คิม แจ-ฮยุน
* คิม อู-ฮย็อก รับบทเป็น คิม อู-ฮย็อก
* ชเว อุง รับบทเป็น คิม กี-ซ็อก
* ลี จี-ฮุน
* คิม นัม-อู
* คว็อน ฮย็อก-บอม

#### ทีมยิมนาสติกลีลา

* โช ซู-ฮยัง รับบทเป็น ซู-บิน
* เรย์ยาง รับบทเป็น ซอง ยู-ฮี
* ลีซึล
* โอ ฮา-นุย
* คิม ยู-จิ
* จุง ยู-จิน

#### คนรอบตัวบ๊ก-จู
* อัน กิล-กัง รับบทเป็น คิม ช็อง-กูล
* คัง คี-ยอง รับบทเป็น คิม แด-โฮ

#### คนรอบจุน-ฮยอง
* ช็อง อิน-กี รับบทเป็น ลุงและพ่อบุญธรรมของจุน-ฮยอง
* อี ช็อง-อึน รับบทเป็น ป้าของจุน-ฮยองและแม่อุปถัมภ์

### นักแสดงรับเชิญ

* ยุน จิน-ฮี รับบทเป็น ผู้เข้าแข่งขันยกน้ำหนัก (Ep. 1)
* คิม แจ-ฮยอน รับบทเป็น สมุนของจุน-ฮยอง (Ep.2)
* อี จง-ฮวา รับบทเป็น ชเว แท-ฮุน (Ep. 1, 15)
* อี ซู-จี รับบทเป็น คูซึล (Ep. 1)
* อี จง-ซ็อก รับบทเป็น จง-ซ็อก (Ep. 2)
* ยูน ยู-ซ็อน รับบทเป็น คิม ช็อง-ย็อน (Ep. 6, 14–15)
* ชิน อา-ยอง รับบทเป็น ผู้ประกาศ
* อัน อิล-คว็อน
* โนห์ วู-จิน
* ซี.เฮรา รับบทเป็น ซง ชี-ออน, Shi-ho's sister (Ep. 8–9, 13)
* จี-ซู รับบทเป็น เพื่อนร่วมงานของบ๊ก-จู (Ep. 11)
* ซอฮย็อน รับบทเป็น ฮวา-ฮี, แฟนเก่าของแจ-อี (Ep. 12)
* มิน ซุก-อุก รับบทเป็น ซัง-กู (Ep. 12)
* คิม ซึล-กี รับบทเป็น ซึง-กี, พนักงานซูเปอร์มาร์เก็ต (Ep. 15)
* บยอน อู-ซ็อก รับบทเป็น รุ่นพี่ของจุน-ฮยอง (Ep. 16)

## เพลงประกอบละคร

### OST Part 1

### OST Part 2

### OST Part 3

### OST Part 4

### OST Part 5

### OST Part 6

### OST Part 7

### OST Part 8

## รางวัลและการเสนอชื่อเช้าชิง

## อ้างอิง

## แหล่งข้อมูลอื่น
*  
*
*

หมวดหมู่:ละครโทรทัศน์เกาหลีใต้ที่เริ่มออกอากาศตั้งแต่ พ.ศ. 2559
หมวดหมู่:ละครโทรทัศน์เกาหลีใต้ที่ยุติการออกอากาศในปี พ.ศ. 2560